text: Med det gode vejr kom livredderne i aktion og hentede to drenge i land
  27 juli 2016 kl. 06.45
  Livredderne kom i aktion på Hvidbjerg Strand og måtte redde to tyske drenge på fem og syv år i land, der kom i nød i en gummebåd og var ved at drive til havs.
  I sidste uge kom sommervejret til Danmark, og der var masser af glade badegæster på strande og havnebade - men også et par alvorlige situationer, hvor kystlivredderne fra TrygFonden var i livreddende aktion - bl.a. på Hvidbjerg Strand i Blåvand.
  Ved Hvidbjerg Strand hentede livredderne to drenge på fem og syv år ind på land. Drengene var sejlet ud i en oppustelig gummibåd og mistede kontrol over båden, da fralandsvind blæste dem 150 mester ud fra kysten med retning mod Fanø.
  - Vi opfordrer forældre til altid at gå med deres børn i vandet. Det er både det sikreste og det hyggeligste, siger Anders Myrhøj fra TrygFondens Kystlivredning i en kommentar til den netop offentliggjorte statistik over den seneste uges aktionstal fra TrygFonden Kystlivredning for de 36 strande og havnebade, som livrederne holder øje med.
  Livreddernes indsats i uge 29 i Syd- og Sønderjylland
  Lakolk: 0 livreddende aktioner, 26 førstehjælpsaktioner, 18 forebyggende aktioner og 236 oplysende indsatserØsterstrand: 0 livreddende aktioner, 36 førstehjælpsaktioner, 15 forebyggende aktioner og 298 oplysende indsatserRindby: 0 livreddende aktioner, 17 førstehjælpsaktioner, 1 forebyggende aktion og 322 oplysende indsatserVejers: 0 livreddende aktioner, 6 førstehjælpsaktioner, 7 forebyggende aktioner og 84 oplysende indsatserHenne: 0 livreddende aktioner, 3 førstehjælpsaktioner, 50 forebyggende aktioner og 155 oplysende indsatserHvidbjerg: 1 livreddende aktion, 36 førstehjælpeaktioner, 75 forebyggende aktioner og 379 oplysende indsatser
  
  